Eurovision Song Contest 1997

Eurovision Song Contest 1997 var den 42. i rekkja, og vart arrangert i Point Theatre i Dublin i Irland den 3. mai 1997. Irland arrangerte tevlinga for sjuande gong av di Eimear Quinn vann i Oslo i 1996. Programleiarane var Carrie Crowley og Ronan Keating. Italia kom attende dette året, og den italienske kringkastaren RAI slo fast at dette var siste gongen landet akta å delta.

Katrina and the Waves, som representerte Storbritannia, vann tevlinga med rekordmange 227 poeng. Denne rekorden stod heilt fram til 2004, då semifinalen vart innført og mange fleire land vart med i avstemminga). Vinnarsongen «Love Shine a Light» fekk poeng frå alle landa, ti tolvarar og fem tiarar. Songen vert rekna som ein av dei mest vellukka som har vunne tevlinga nokonsinne. Vertslandet Irland kom på andreplass, med Marc Roberts og «Mysterious Woman».

Det var eit breitt spekter av ulike songar med dette året. Danmark sende ein rapsong, Kroatia sende deira versjon av Spice Girls og Sverige sende eit boyband i beste åttitalsstil. Musikken var generelt meir moderne enn før, og for fyrste gong på seks år var det ein song med raskt tempo som vann. Noreg sitt bidrag, San Francisco av Tor Endresen kom på ein delt sisteplass saman med Portugal, og fekk null poeng.

Telefonavstemming vart testa ut i fem land dette året: Storbritannia, Sverige, Sveits, Tyskland og Austerrike. Det synte seg at resultata frå desse landa skilte seg ganske mykje frå dei andre landa, som brukte jury. For eksempel fekk Island 16 av sine totalt 18 poeng frå desse fem landa.

Resultat
 Nr.  Land  Språk  Artist  Song  Nynorsk omsetjing  Plassering  Poeng  1    Gresk  Hara & Andreas Konstantinou  Mana mu (Μάνα μου)  Moderlandet  5  98 2    Tyrkisk  Şebnem Paker & Grup Etnic  Dinle  Høyr  3  121 3    Norsk  Tor Endresen  San Francisco   —  24  0 4    Tysk  Bettina Soriat  One Step  Eitt steg  21  12 5    Engelsk  Marc Roberts  Mysterious Woman  Mystisk kvinne  2  157 6    Slovensk  Tanja Ribič  Zbudi se  Vakn opp  10  60 7    Italiensk  Barbara Berta  Dentro di me  Inni meg  22  5 8    Nederlandsk  Mrs. Einstein  Niemand heeft nog tijd  Ingen har tid lenger  22  5  9    Italiensk  Jalisse Fiumi di parole  Elvar av ord  4  114 10    Spansk  Marcos Llunas  Sin rencor  Utan bitterheit  6  96 11    Tysk  Bianca Shomburg  Zeit  Tid  18  22 12    Polsk  Anna Maria Jopek  Ale jestem  Men eg er  11  54 13    Estisk  Maarja-Liis Ilus  Keelatud maa  Forbode land  8  82 14    Bosnisk/kroatisk/serbisk  Alma Čardžić  Goodbye  Farvel  18  22 15    Portugisisk  Célia Lawson  Antes do adeus  Før avskjed  24  0 16    Svensk  Blond  Bara hon älskar mig  Berre ho elskar meg  14  36 17    Gresk  Marianna Zorba  Horepse(Χόρεψε)  Dans  12  39 18    Engelsk  Debbie Scerri  Let Me Fly  La meg flyga  9  66 19    Ungarsk  V.I.P.  Miért kell, hogy elmenj?  Kvifor må du gå?  12  39 20    Russisk  Alla Pugatsjova  Primadonna (Примадонна)   —  15  33 21    Dansk  Kølig Kaj  Stemmen i mit liv  Røysta i livet mitt  16  25 22    Fransk  Fanny  Sentiments songes  Lygner kjensler  7  95 23    Kroatisk  E.N.I.  Probudi me  Vekk meg  17  24 24    Engelsk  Katrina & The Waves  Love Shine a Light  Kjærleik skin eit ljos  1  227 25    Islandsk  Paul Oscar Minn hinsti dans  Min siste dans  20  18

 Kjelder 

Denne artikkelen er omsett frå «Eurovision Song Contest 1997» frå ,  den 12. april 2011.  


Kategori:Musikk i 1997
Kategori:Eurovision Song Contest etter år